གསུམ་ནི་མཐུན་སྒྲིལ་ཆེ་མོ་དང་མཉམ་འབྲེལ་ཆེ་མོའི་ཁྱད་ཆོས་མངོན་ཆེར་བཟུང་སྟེ་མཐུན་སྒྲིལ་དང་དམངས་གཙོའི་བརྗོད་དོན་གཙོ་བོའི་འདུ་ཤེས་དང་ལག་ལེན་རང་རྟོགས་བྱེད་སེམས་ཟམ་མི་ཆད་པར་ཟབ་ཏུ་བཏང་བ།རྒྱུན་ལས་ཨུ་ལྷན་གྱིས་སྲིད་གྲོས་ཀྱི་མཐུན་སྒྲིལ་ཆེ་མོ་དང་མཉམ་འབྲེལ་ཆེ་མོའི་མངོན་ཆེའི་ཁྱད་ཆོས་འཕྱུགས་པ་མེད་པར་ཁོང་དུ་ཆུད་པ་བྱས་ཐོགསྲིད་གྲོས་ཀྱི་འཐུས་ཚབ་རང་བཞིན་ཆེ་བ་དང་།འབྲེལ་རྒྱ་ཆེ་བ།བསྟུན་མཁས་ཆེ་བ་བཅས་ཀྱི་ལེགས་ཆ་འདོན་སྤེལ་བྱས་ནས་བསྒྱུར་འཕེལ་བརྟན་གསུམ་གྱི་བྱ་གཞག་ཆེད་དུ་སེམས་ནུས་གཅིག་སྒྲིལ་གང་ཐུབ་བྱས་པས་དེང་རབས་སྲིད་གྲོས་ལ་ལྡན་དགོས་པའི་སྤྱོད་བཟང་དང་ཐུན་མོང་མ་ཡིན་པའི་རིན་ཐང་གང་ལེགས་མངོན་ཡོད།མཐུན་སྒྲིལ་དང་བརྟན་ལྷིང་ལ་སྐུལ་མ་གཏོང་རྒྱུ་མཐའ་འཁྱོངས་བྱས་ཤིང་།སློབ་སྦྱོང་སྦྱོང་བརྡར་དང་།བཞུགས་མོལ་སྤེལ་རེས།མི་རིགས་མཐུན་སྒྲིལ་ཡར་ཐོན་གཏོད་པའི་བྱེད་སྒོའི་ནང་ཞུགས་པ་སོགས་ལ་བརྟེན་ནས་རྒྱལ་གཅེས་རིང་ལུགས་དང་།ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས།དེ་བཞིན་མི་རིགས་མཐུན་སྒྲིལ་གྱི་སློབ་གསོ་གཏིང་ཟབ་སྤེལ་བས།མོས་སེམས་ལྔསྐྱེ་ཤུགས་ཆེ་རུ་སོང་བ་དང་།འགྲོ་ལམ་དང་།ཁ་ཕྱོགས།དམིགས་ཚད་བཅས་ཀྱི་ཐད་བསམ་འདུན་དང་གོམ་སྟབས་གཅིག་མཐུན་བྱུང་ཡོད།དམངས་སེམས་ཁོང་དུ་ཆུད་པ་བྱེད་རྒྱུ་ནི་ཆབ་སྲིད་ཀྱི་གནད་འགག་ཆེ་ཤོས་དེ་ཡིན་ཞིང་།ཨུ་ཡོན་གྱིས་རིགས་ཁོངས་མང་ཚོགས་དང་འབྲེལ་གཏུག་བྱེད་པའི་འཐབ་ས་རྒྱ་སྐྱེད་བཏང་སྟེགོང་ལ་གནས་ཚུལ་གསལ་ཞུ་དང་མང་ཚོགས་དང་འབྲེལ་འདྲིསབྱེད་པའི་ཁྲོད་མང་ཚོགས་ལ་འབྲེལ་གཏུག་ཞབས་ཞུ་སྒྲུབ་པའིམཐའ་མའི་འགག་གནདཤར་སྒྲོལ་ཐུབ་པ་བྱས་ཁར།ཏང་གི་མགྲིན་བཟང་དང་སྤྱི་ཚོགས་ཀྱི་རེ་འབོད་ཆེ་ཤོས་གཞི་རིམ་དུ་བརྒྱུད་སྤེལ་བྱས་ཏེ།ཏང་དང་སྲིད་གཞུང་གི་ཐུགས་ཁུར་དང་གཟིགས་སྐྱོང་མང་ཚོགས་ཚོའི་སེམས་སུ་ཟུག་པར་བྱས་པས་མང་ཚོགས་རྣམས་ཀྱིས་ཏང་གི་བཀའ་དྲིན་ཚོར་ཐུབ་པ་དང་།ཏང་གི་བཀའ་ལ་ཉན་པ།ཏང་གི་རྗེས་སུ་འབྲངས་ཐུབ་པ་བཅས་བྱུང་ཡོད།མི་རིགས་ཁག་དང་།ཆོས་ལུགས་ཁགརིམ་གྲས་ཁགཚོགས་པ་ཁགདེ་བཞིན་ལས་རིགས་ཁག་གི་མི་སྣ་བཅས་དབར་གྱི་འབྲེལ་བ་ཐག་གཅོད་ཡང་དག་བྱས་ཁར།མི་རིགས་ཁག་དང་ལས་རིགས་ཁགལྷག་པར་དུ་ཏང་ཕྱིའི་རྒྱལ་གཅེས་མི་སྣ་དང་།མི་རིགས་ཆོས་ཕྱོགས་ཀྱི་འཐུས་ཚབ་མི་སྣ།སྤྱི་ཚོགས་རིམ་གྲས་གསར་པའི་མི་སྣ་བཅས་དང་མཉམ་ལས་མཉམ་སྒྲུབ་བྱེད་རྒྱུར་ཤུགས་སྣོན་བརྒྱབ་སྟེ་མཉམ་འབྲེལ་ཐོག་རྟོག་ཞིབ་བརྟག་དཔྱད་བྱས་པ་དང་།མཉམ་སྡེབ་ཐོག་ནས་གྲོས་གཞི་འདོན་རྒྱུ་དང་ཚོགས་ཆེན་ཐོག་གཏམ་བཤད་སྤེལ་རྒྱུ་སོགས་ཀྱི་ལས་དོན་སྤེལ་ཤུགས་ཆེ་རུ་བཏང་ཡོད།རང་ལྗོངས་ལ་འཕྲད་པའི་འགལ་བ་གཙོ་བོ་དང་དམིགས་བསལ་འགལ་བར་ངོས་འཛིན་གསལ་པོ་བྱས་ཏེ།སློབ་གསོ་ཡག་པོ་རྒྱག་པ་དང་།དོགས་གནད་སེལ་བ།བློ་ཁ་འབྱེད་པ།མཐུན་སྒྲིལ་ཟབ་གཏོང་བཅས་ཀྱི་ལས་དོན་ཡག་པོ་བསྒྲུབས་ནས་བསམ་སྤྱོད་གཅིག་མཐུན་གྱིས་མཐུན་ཆ་ཆེ་ཤོས་ཡོང་བ་བྱེད་རྒྱུ་དང་།སེམས་ནུས་གཅིག་མཐུན་གྱིས་ཀུན་སེམས་གཅིག་ཏུ་སྒྲིལ་བ།ཤེས་སྦྱོར་གཅིག་མཐུན་གྱིས་སེམས་མཐུན་གླུ་དབྱངས་ལེན་པ་བཅས་བྱས་ཡོད།དམངས་གཙོའི་རྣམ་པ་བཟང་པོ་ཞིག་ཧུར་ཐག་བཏོད་དེ་མི་རིགས་ཁག་དང་ལས་རིགས་ཁག་གིས་གང་བསམ་ལྷུག་གླེང་བྱེད་རྒྱུ་དང་རང་གི་ལྟ་སྟངས་ཤོད་རྒྱུར་སྐུལ་མ་བཏང་ནས་ཐུན་མོང་གི་ངོས་འཛིན་དང་།བློ་རིགསྟོབས་ཤུགས་བཅས་གཅིག་ཏུ་སྒྲིལ་གང་ཐུབ་བྱས་ཡོད།ལོ་ལྟར་སྲིད་གྲོས་ཀྱི་མི་རིགས་ཁག་དང་རིགས་ཁོངས་ཁག་གི་དཔྱིད་གསར་དུས་ཆེན་གྱི་ཇ་སྟོན་ཚོགས་འདུ་དང་དབྱར་དུས་ཀྱི་མཛའ་འབྲེལ་ལྷན་ཚོགས་འཚོགས་ནས་ཏང་སྲིད་འགོ་ཁྲིད་དང་སྲིད་གྲོས་ལས་རིགས་ཁག་དབར་མཐུན་སྒྲིལ་མཛའ་འབྲེལ་དང་།དམངས་གཙོའི་གྲོས་མོལ།སྲིད་དོན་གླེང་བ་བཅས་བྱེད་རྒྱུར་སྐུལ་མ་བཏང་ཡོད།གཞན་ཡང་རྟག་ཏུ་འགོ་ཁྲིད་རྒན་གྲས་དང་།བློ་མཐུན་རྒན་གྲས།ལས་རིགས་ཁག་གི་མི་སྣ་བཅས་ལ་འཚམས་འདྲི་ཞུས་ཏེ་ཁ་བརྡ་གྲོས་མོལ་བྱེད་པ་དང་།བརྟག་ཞིབ་བློ་འདྲི་བྱེད་པ།མཉམ་དུ་ཇུས་བཟང་འདོན་པ་བཅས་བྱས་ཡོད།